**Cu privire la** **autorizarea instalării unei centrale electrice**

**fotovoltaice în extravilanul comunei Negureni, raionul Telenești**

**------------------------------------------------------------**

În temeiul art. 4 alin. (1) lit. g) din Legea nr. 107/2016 cu privire la energia electrică (Monitorul Oficial al Republicii Moldova, 2016, nr. 193-203, art. 413), cu modificările ulterioare,

Guvernul HOTĂRĂȘTE:

**1.** Se autorizează instalarea unei centrale electrice fotovoltaice în extravilanul comunei Negureni, raionul Telenești, cu puterea electrică instalată de 40 MW, în conformitate cu prevederile Regulamentului privind construcția/reconstrucția centralelor electrice, aprobat prin Hotărârea Guvernului nr. 517/2024 (Monitorul Oficial al Republicii Moldova, 2024, nr.347-349, art.680).

**2.** Centrala electrică va fi gestionată de către „Revenco Logistic” S.R.L., IDNO 1010600003395, cu sediul în municipiul Chișinău, str. Calea Basarabiei 8.

**3.** Controlul asupra executării prezentei hotărâri se pune în sarcina Ministerului Energiei.

**4.** Prezenta hotărâre este valabilă până la darea în exploatare a centralei electrice fotovoltaice, dar nu va depăși termenul de 60 de luni de la data adoptării.

**Prim-ministru DORIN RECEAN**

Contrasemnează:

Ministrul interimar al energiei Dorin Recean